**EGYÜTTMŰKÖDÉSI MEGÁLLAPODÁS**

**AZ ISKOLAI KÖZÖSSÉGI SZOLGÁLAT KÖZÖS LEBONYOLÍTÁSÁRÓL**

amely létrejött egyrészről:

iskola: **Székesfehérvári SZC** **I. István Technikum**

székhely: **Székesfehérvár, Várkörút 31. 8000**

képviselő: **Lovász Katalin**

OM-azonosító: **203053/014**

a továbbiakban: Iskola

másrészről:

név:

székhely:

képviselő:

a továbbiakban: Szervezet

a továbbiakban együtt: Felek - kötöttek a mai napon, az alábbi feltételekkel:

**1. A megállapodás előzményei, körülményei, célja:**

A Nemzeti köznevelésről szóló 2011. évi CXC. törvényben, a Szakképzésről szóló 2019. évi LXXX. törvényben és a 12/2020. (II.7.) Kormányrendeletben foglaltaknak megfelelően az iskolai közösségi szolgálat megszervezésében a Felek az e megállapodásban rögzítettek alapján együttműködnek. A Felek kölcsönösen törekednek arra, hogy az érintett tanulók teljesíteni tudják az 50 órás kötelezettségüket.

**2. Az Iskola kötelezettségei, vállalásai:**

Tájékoztatja a közösségi szolgálat végzésében érintett tanulókat és szüleiket a szervezetnél folytatható lehetőségekről, a kapcsolattartó személyen és az osztályfőnökeiken keresztül, nyilvántartja a teljesítést, azt folyamatosan nyomon követi.

**3. A Szervezet kötelezettségei, vállalásai:**

Tájékoztatja az iskolát és az érintett tanulókat az önkéntes munkalehetőségekről, megszervezi és biztosítja a feltételeit, eszközöket.

Továbbá:

 (1) A fogadó szervezet köteles biztosítani:

a) az egészséget nem veszélyeztető és biztonságos tevékenységhez szükséges feltételeket,

b) ha szükséges, pihenőidőt,

c) a közösségi szolgálattal összefüggő tevékenység ellátásához szükséges tájékoztatást és irányítást, az ismeretek megszerzését,

d) a tizennyolcadik életévét be nem töltött tanuló, illetve a korlátozottan cselekvőképes nagykorú tanuló esetén a közösségi szolgálati tevékenység folyamatos, szakszerű felügyeletét.

(2) Ha a jelen megállapodás másként nem rendelkezik, a fogadó Szervezet gondoskodik a közösségi szolgálati tevékenység ellátása érdekében szükséges utazásról, szállításról, szállásról és étkezésről.

 (3) Ha az utasítás végrehajtása kárt idézhet elő, a tanuló köteles erre az utasítást adó figyelmét felhívni. A tanuló nem felel az általa okozott kárért, amennyiben figyelemfelhívási kötelezettségének eleget tett.

(4) A tanuló által a közösségi szolgálat során végzett tevékenységgel összefüggésben harmadik személynek okozott kárért a fogadó szervezet felel. Amennyiben a kárt a tanulónak felróható magatartás okozta, - a jelen szerződésben eltérő rendelkezés hiányában - a fogadó szervezet a tanulótól követelheti kárának megtérítését.

(5) Amennyiben a tanuló bizonyítja, hogy:

a) a testi sérüléséből, illetve egészségkárosodásából eredő kára,

b) a tulajdonában vagy használatában álló, a közösségi szolgálattal összefüggésben végzett tevékenység ellátásához szükséges dologban a közösségi szolgálati tevékenység végzésének helyén keletkező kára a Szervezettől kapott utasítással összefüggésben következett be, a fogadó szervezet akkor mentesül a felelősség alól, ha bizonyítja, hogy a kárt működési körén kívül eső elháríthatatlan ok vagy kizárólag a tanuló elháríthatatlan magatartása okozta. A fogadó Szervezetnek nem kell megtérítenie a kárnak azt a részét, amely a tanulónak felróható magatartásából származott.

**4. Az Iskola részéről a program felelőse és kapcsolattartója:**

név: **Erdélyi Andrea**

telefonszáma: **22/314-183**

e-mail címe: **erdelyi.andrea@elsoistvan.hu**

**5. A Szervezet részéről a program felelőse és kapcsolattartója:**

név:

telefonszáma:

e-mail címe:

A felek a jelen, 2 oldalból álló megállapodást elolvasták, megértették, és mint akaratukkal mindenben megegyezőt, jóváhagyólag írták alá.

A jelen megállapodás 2 darab eredeti, egymással teljes egészében megegyező példányban készült, amelyből 1 darab az Iskolánál, 1 darab a Szervezetnél marad.

Jelen megállapodás visszavonásig érvényes.

Székesfehérvár, 20

…………………………………… ……………………………………

 Lovász Katalin

 igazgató

 az iskola részéről a Szervezet részéről